Michailas Talis
Michailas Talis (latv. Mihails Tāls; rus. Михаил Нехемьевич Таль; 1936 m. lapkričio 9 d. – 1992 m. birželio 28 d.) – žydų tautybės TSRS-Latvijos šachmatininkas, didmeistris (1957 m.), 8-asis Pasaulio šachmatų čempionas. Šešių SSRS šachmatų čempionatų: 1957, 1958, 1967, 1972, 1974 ir 1978 m. nugalėtojas. Yra šachmatininkų, kurie laiko jį geriausiu puolančiu didmeistriu šachmatų istorijoje. Pasaulio čempionu Michailas Talis tapo 1960 metais, kai pasaulio čempionato mače nugalėjo Michailą Botviniką, tačiau čempionu išbuvo tik metus, nes 1961 metais Botvinikas mače-revanše nugalėjo Talį ir susigrąžino titulą.